A védekezésre „békeidőben” kell felkészülni | Észak-dunántúli Vízügyi Igazgatóság
A védekezésre „békeidőben” kell felkészülni
Beküldve: pr - Fri, 09/22/2017 - 10:53
A vízkárelhárításra való felkészülés egyik legfontosabb feladata, hogy a vagyonkezelésünkben levő vízkárelhárítási létesítmények állapotát, védképességét évente felülvizsgáljuk. A szakbizottsági felülvizsgálatokat már nyáron megkezdtük. Ennek során, a védvonalakon levő műtárgyakat, szivattyútelepeket, védelmi anyagokat, véderdőket, informatikai és hírközlő hálózatot, központi műszaki ügyeletet ellenőrizték a szakemberek.
Az őszi hónapokban teszünk eleget az ár- és belvízvédelmi, vízrendezési művek felülvizsgálati kötelezettségnek. A felülvizsgálatokon az Igazgatóság vezetése mellett az Országos Vízügyi Főigazgatóság, a védelmi bizottságok, társ vízügyi igazgatóságok képviselői is részt vesznek. Ilyenkor áttekintjük az előző évi felülvizsgálatok tapasztalatai alapján megfogalmazott intézkedések teljesülését, kitűzzük a jövő évi feladatokat.
A működési területünk önkormányzatainak figyelmét felhívtuk arra, hogy az önkormányzati tulajdonú védelmi létesítmények felülvizsgálatát el kell végezniük. Kérésre, illetve a vízkár-veszélyeztetettségi fok alapján Igazgatóságunk munkatársa, valamint az érintett vizitársulat képviselője is részt vesz a felülvizsgálaton, segítve az esetlegesen felmerülő problémák megoldását.
Felső-Dunai mellékág-rendszerek árvízvédelme és vízpótlása I.ütem - projektnyitó rendezvény
Időpont: 2018. július 11. szerda 11.00 óra
Helyszín:Dunasziget, Kőhíd környezete